млн. щатски долара в завод в САЩ за производство, започнало през 2018 г. (181). В Индия планът предвижда до средата на 2020 г. да бъде създаден производствен обект с капацитет от 100 000 тона. Освен това по време на разследвания период са били в ход и други планове за обект за ТСВ в Турция.
 (770)
 Всички тези проекти в чужбина се вписват в по-широкия контекст на политиката на Китай за излизане на чуждестранни пазари. В тази връзка Song Zhiping, председател на CNBM, заяви например: „Подписването на проекта за Jushi US е крайъгълен камък в стратегическото развитие на глобализацията на China Jushi и междувременно важна стъпка напред в преследването на по-високите му цели. То има също така значение и като пример за глобализацията на CNBM и дори за китайския отрасъл за производство на строителни материали като цяло“.
 (771)
 Освен това, както е посочено в съображение 148 по-горе, в Пътната карта към инициативата „Произведено в Китай 2025“ (182) са изброени 10 стратегически сектора, измежду които и ТСВ. За тези ключови отрасли в глава 3.9 от Плана „Произведено в Китай 2025“ изрично се посочва, че Китай ще:
 а)
 „Подпомага предприятията при извършването на сливания, капиталови инвестиции и инвестиции в рисков капитал в чужбина.
 б)
 Участва активно и ще насърчава международното сътрудничество в областта на промишлеността и ще изпълнява важни стратегически планове, като „Икономическият пояс по пътя на коприната“ и „Морският път на коприната от 21 век“, за да се ускори изграждането на взаимосвързана инфраструктура със съседните държави и за да се задълбочи промишленото сътрудничество.
 в)
 Използва „отварянето“ по границите и ще изгражда редица паркове за производствено сътрудничество в чужбина в отговарящите на условията държави.
 г)
 Насърчава трансфера в чужбина на оборудване от висок клас, модерни технологии и силни промишлени сектори“.
 (772)
 В друго интервю Song Zhiping е посочил, че от гледна точка на предприятието CNBM отделя специално внимание на националните политики, свързани с „Един пояс, един път“, което „е наистина уникална възможност за китайската група за строителни материали“. Той е заявил също така, че това излизане на чуждестранни пазари е свързано с финансовото сътрудничество и че то е ефективно само когато „комбинираме финансиране, сътрудничество със суверенни фондове, кредити на купувачи, финансов лизинг и други начини в рамките на стратегия за излизане на чуждестранни пазари въз основа на взаимосътрудничеството“. В същия дух Song Zhiping е изтъкнал също така, че „възможността за международно сътрудничество трябва да се съчетае с националната политика „Един пояс, един път“, особено в сферата на финансовата политика на държавата. По-рано правихме прости инвестиции, заемахме пари и кредитирахме инвестиции, но това няма как да е в големи мащаби. Бих искал да възприемем модел, подобен на този на китайския холдинг Guoxin Holdings, в който дружествата участват с 10 процента, а държавният валутен резерв — с 90 процента. Трябва да променим старата си зависимост от заеми и да потърсим нови финансови и организационни модели. Смятам, че трябва в пълна степен да реализираме настоящите силни финансови предимства на държавата, да увеличаваме създаването на инвестиционни фондове за строителни материали, да мобилизираме повече капитал за участие в